Document ID: /roh_data/filtered/fineweb-2-filterrobots_roh.jsonl.gz/25600

Il motociclist da 43 onns è charrà sin la via da l'Umbrail en direcziun engiu. Tar il lieu Era Veglia haja el pers la controlla da ses vehichel. El saja vegnì sur l'ur da la via or e silsuenter cupitgà. Quai ha communitgà la Polizia chantunala.
Terzas persunas hajan empruvà da reanimar l'um oriund da la Tschechia. Mo adumbatten. Sanitaris da salvament da l'ospital Val Müstair e la Rega han cuntinuà da reanimar l'um senza success. Il motociclist è anc mort al lieu.
RR novitads 12:00